b"\n_START_ARTICLE_\nLa Jonquera\n_START_SECTION_\nGeografia\n_START_PARAGRAPH_\nEst\xc3\xa0 situat a l'extrem nord de l'Alt Empord\xc3\xa0, en el l\xc3\xadmit amb la comarca nord-catalana del Vallespir pel coll del Pert\xc3\xbas, actual frontera entre els estats espanyol i franc\xc3\xa8s. Accidentat per la serra de l'Albera. Hi predominen els boscos d'alzina surera._NEWLINE_L'antic terme de Requesens (a l'est del municipi) forma part, des del 1986, del Paratge Natural d'Inter\xc3\xa8s Nacional de l'Albera._NEWLINE_La carretera N-II i l'autopista AP-7 (sortida d'acc\xc3\xa9s n\xc3\xbamero 2) comuniquen la Jonquera amb la resta de la comarca i de Catalunya, i li donen acc\xc3\xa9s a una de les principals vies de comunicaci\xc3\xb3 internacional entre els estats espanyol i franc\xc3\xa8s.\n_START_SECTION_\nHist\xc3\xb2ria\n_START_PARAGRAPH_\nDes del segle XIII i fins a la fi del r\xc3\xa8gim senyorial, a mitjan segle XIX, va ser possessi\xc3\xb3 dels Rocabert\xc3\xad._NEWLINE_El Tractat dels Pirineus (1659) va situar la nova frontera entre les monarquies hisp\xc3\xa0nica i francesa a la serra de l'Albera, fet que va marcar, per b\xc3\xa9 i per mal, la hist\xc3\xb2ria posterior de la Jonquera.\n_START_SECTION_\nEconomia\n_START_PARAGRAPH_\nL'agricultura de sec\xc3\xa0 i la manipulaci\xc3\xb3 del suro van ser tradicionalment les activitats econ\xc3\xb2miques m\xc3\xa9s importants. En l'actualitat la base de l'economia municipal \xc3\xa9s l'activitat derivada de la duana d'el Port\xc3\xbas \xe2\x80\x95denominaci\xc3\xb3 empordanesa del poble del Pert\xc3\xbas, part del qual (el barri dels L\xc3\xadmits) pertany a la Jonquera."